Holly Hunter
Holly Patricia Hunter (sündinud 20. märtsil 1958) on Ameerika näitleja. Ta on pälvinud Ada McGarthi rolli eest filmis „Klaver“ (1993) parima naispeaosatäitja Oscari, BAFTA auhinna, Kuldgloobuse ja Cannes'i filmifestivali auhinna. Ta on olnud nomineeritud Oscarile parima naispeaosatäitja rolli eest filmis „Teleuudised“ (1987) ning parima naiskõrvalosatäitja rolli eest filmides "Firma" (1993) ja „Kolmteist“ (2003). Hunter on seitse korda esitatud Emmy auhinna kandidaadiks ja ta on selle võitnud kahel korral.